Dunyodagi eng yirik neft kompaniyasining sof daromadi 30 foizga o‘sdi

Saudiya Arabistoni kompaniyasida bunday o‘sish neft bozorida narxlar ko‘tarilgani hamda neftni qayta ishlash va kimyo sanoatidagi yuqori marja (tannarx va narx o‘rtasidagi farq) bilan tushuntirildi.
Saudi Aramco’ning 1-chorakdagi kapital xarajatlari 8,2 mlrd dollarni tashkil qildi va 2020 yilning 1-choragiga nisbatan 10,8 foizga o‘sgan.
Kompaniya o‘z aksiyadorlari oldidagi majburiyatlarini bajarib, dividendlar to‘lash uchun 18,8 mlrd dollar yo‘naltiradi. 
Saudi Aramco 1-chorakda kuniga o‘rtacha 11,5 mln barrel neft ekvivalentida uglevodorodlar qazib olgan. Bundan 8,6 mln barrelini neft tashkil qilgan.
2020 yil yakunlariga ko‘ra, kompaniyaning sof daromadi deyarli 2 barobarga – 2019 yildagi 88,2 mlrd dollardan 49 mlrd dollargacha qisqarib ketgandi. 2020 yil pandemiya sababli kompaniya tarixidagi eng og‘ir yillardan biri bo‘lgan.